CELEX: 62020CN0609
Language: el
Date: 2020-11-17 00:00:00
Title: Υπόθεση C-609/20: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Lazio (Ιταλία) στις 17 Νοεμβρίου 2020 — Soelia SpA κατά Ministero dello Sviluppo Economico, Gestore dei Servizi Energetici SpA — GSE

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/21
            
         
      Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Lazio (Ιταλία) στις 17 Νοεμβρίου 2020 — Soelia SpA κατά Ministero dello Sviluppo Economico, Gestore dei Servizi Energetici SpA — GSE
      (Υπόθεση C-609/20)
      (2021/C 53/27)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per il Lazio
      
         Διάδικοι στην υπόθεση της κύριας δίκης
      
      
         Προσφεύγουσα: Soelia SpA
      
         Καθών: Ministero dello Sviluppo Economico, Gestore dei Servizi Energetici SpA — GSE
      
         Προδικαστικό ερώτημα
      
      Αντιτίθεται το δίκαιο της Ευρωπαϊκής Ένωσης στην εφαρμογή εθνικής διατάξεως όπως αυτής του άρθρου 26, παράγραφοι 2 και 3, της decreto-legge n. 91/2014 [πράξεως νομοθετικού περιεχομένου 91/2014], που κυρώθηκε με τον νόμο 116/2014, βάσει της οποίας μειώνεται το ύψος ή καθυστερεί ουσιωδώς η καταβολή των ποσών που αντιστοιχούν σε κίνητρα των οποίων η παροχή έχει ήδη προβλεφθεί εκ του νόμου και των οποίων οι όροι έχουν συμφωνηθεί με ειδικές συμβάσεις συναφθείσες μεταξύ των παραγωγών ηλεκτρικής ενέργειας από φωτοβολταϊκή μετατροπή και της Gestore dei servizi energetici s.p.a., εταιρίας του Δημοσίου στην οποία έχει ανατεθεί η σχετική αρμοδιότητα;
      Ειδικότερα, είναι η εν λόγω εθνική διάταξη συμβατή με τις γενικές αρχές του δικαίου της Ευρωπαϊκής Ένωσης περί προστασίας της δικαιολογημένης εμπιστοσύνης, ασφάλειας δικαίου, καλόπιστης συνεργασίας και πρακτικής αποτελεσματικότητας, τα άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης, την οδηγία 2009/28/ΕΚ (1) και το πλαίσιο των καθεστώτων στηρίξεως που προβλέπει, καθώς και με το άρθρο 216, παράγραφος 2, ΣΛΕΕ, ιδίως δε σε σχέση με τη Συνθήκη για τον Ευρωπαϊκό Χάρτη Ενέργειας;
      
         (1)  Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ 2009, L 140, σ. 16).